APSTIPRINĀTS

ar Cēsu novada domes

24.03.2022.lēmumu Nr.152

Cēsīs, Cēsu novadā

2022.gada 24.martā Nr.24

**Cēsu novada Pārgaujas apvienības pārvaldes projektu konkursa nolikums**

**I Vispārīgie noteikumi**

1. Cēsu novada p Pārgaujas apvienības pārvaldes projektu konkursu (turpmāk-Konkurss) izsludina un organizē Cēsu novada Pārgaujas apvienības pārvalde (turpmāk - Pārvalde).
2. Konkursā var piedalīties:
   1. biedrība un nodibinājums, kura juridiskā adrese ir Cēsu novada Pārgaujas apvienības pārvaldes administratīvajā teritorijā – Stalbes, Raiskuma vai Straupes pagastā;
   2. citu biedrību un nodibinājumu teritoriālās struktūrvienības, kas darbojas Cēsu novada Pārgaujas apvienības pārvaldes administratīvajā teritorijā;
   3. fizisku personu formālās un neformālās grupas, kurās apvienojušies no 3 līdz 10 vietējie iedzīvotāji, no kuriem vismaz viens ir sasniedzis 18 gadu vecumu.
3. Viens pretendents viena projektu konkursa ietvaros var iesniegt vienu pieteikumu.
4. Projekts tiek realizēts Pārvaldes administratīvajā teritorijā.
5. Finansējums vienam projektam nepārsniedz 500 EUR (pieci simti *euro*, 00 centi), ietverot visus nodokļu maksājumus, kas saistīti ar projekta kopējām izmaksām. Projektam var būt arī sponsoru līdzfinansējums, ja kopējais projekta realizācijai nepieciešamais finansējums pārsniedz 500 EUR EUR (pieci simti *euro*, 00 centi). Šādos gadījumos projekta budžetā – izdevumu tāmē jāuzrāda arī sponsoru līdzfinansējums, un jāiesniedz arī rakstisks sponsora apliecinājums par noteiktā projekta līdzfinansēšanu.
6. Konkursa kopējais finansējums **2022. gadā ir 2000 EUR (divi tūkstoši *euro*, 00 centi).**

**II Konkursa mērķi un prioritāte**

1. Konkursa mērķis ir veicināt Pārvaldes administratīvās teritorijas iedzīvotāju dzīves vides sakārtošanu un uzlabošanu, sekmējot sadarbību starp pašvaldību, iedzīvotājiem un komersantiem, kā arī Konkursa mērķis ir iedrošināt iedzīvotājus īstenot pašu radītas idejas.
2. Konkursā var tikt atbalstīti sabiedriska labuma projekti jomās, kas ir svarīgas un aktuālas vietējai sabiedrībai vai kādai tās daļai. Projekta īstenošana nedrīkst konfliktēt ar citas iedzīvotāju daļas interesēm.
3. Konkursā tiek atbalstīti projekti aktivitātē “Vides un infrastruktūras sakārtošana un labiekārtošana”.

**III Projekta īstenošanas nosacījumi Konkursā**

1. Projekta īstenošanas laiks: **2022. gada 1.jūnijs – 2022. gada 1.novembris.**
2. Projekta attiecināmās izmaksas:
   1. materiālu izmaksas;
   2. pakalpojumu izmaksas (darba alga, degviela u.c.);
   3. aprīkojuma iegādes izmaksas.
3. Projekta neattiecināmās izmaksas:
   1. administratīvās izmaksas (projektu vadība);
   2. sakaru izdevumi;
   3. bankas izdevumi (konta uzturēšanas, pārskatījumi u.c.).
4. Pārvalde pēc līguma parakstīšanas ar projekta realizētāju 10 (desmit) darba dienu laikā ieskaita projekta finansējumu 100 % apmērā projekta pieteikumā norādītajā bankas kontā.
5. Piešķirtais finansējums nevar tikt izmantots kā līdzfinansējums citu projektu realizācijai.

**IV Projektu pieteikumu iesniegšanas kārtība**

1. Projekta pieteikuma iesniedzams Pārvaldei, izvēloties piemērotāko variantu:

15.1. elektroniski, nosūtot to uz elektroniskā pasta adresi [pargauja@cesunovads.lv](mailto:pargauja@cesunovads.lv) elektroniska dokumenta veidā, kas parakstīts ar projekta iesniedzēja drošu elektronisko parakstu, ar norādi “Cēsu novada Pārgaujas apvienības pārvaldes projektu konkursam” norādītajā projektu pieteikumu iesniegšanas termiņā;

15.2. dokumentu formā, iesniedzot personīgi Pārvaldes klientu apkalpošanas centrā Straupes, Stalbes vai Raiskumā pagastā (adrese Straupes pagastā – “Tautas nams”, Plācis; adrese Raiskuma pagastā – “Pagastmāja” Raiskums; adrese Stalbes pagastā – “Iktes”, Stalbe) vai pa pastu Pārvaldes klientu apkalpošanas centrā (adrese: „Iktes”, Stalbe, Stalbes pag., Cēsu nov., LV4151) un elektronisko versiju *(teksts: PDF fails, Foto: JPG fails)* nosūtot uz e-pastu [pargauja@cesunovads.lv](mailto:pargauja@cesunovads.lv) ar norādi “Cēsu novada Pārgaujas apvienības pārvaldes projektu konkursam”.

1. **Projekta pieteikumu iesniegšanas laiks no 2022. gada 20.aprīļa līdz 2022. gada 5. maijam.**
2. **Projekta pieteikumā jāiekļauj:** 
   1. latviešu valodā sagatavota, datorrakstā, uz A4 lapām aizpildīta pieteikuma veidlapas oriģināls *(1.Pielikums)\**;
   2. formālajām un neformālajām grupām – visu grupas dalībnieku parakstīts saraksta oriģināls *(2.Pielikums)\*;*
   3. pēc vēlēšanās – cita informācija, ko projekta iesniedzējs uzskata par svarīgu, un, kas papildina projekta idejas izklāstu – fotogrāfijas, skices u.c.;
   4. rakstisks sponsora apliecinājums par līdzfinansējuma piešķiršanu projekta īstenošanai, ja projekta realizācijai piesaistīts kāds cits papildus ārējais finansējums;
   5. saskaņojums ar zemes īpašnieku par projekta īstenošanu, ja projekts tiek realizēts cita īpašumā esošā teritorijā;
   6. projekta īstenošanas uzsākšanai ir atvērts norēķinu konts bankā un visi ar projektu saistītie maksājumi jāveic bezskaidras naudas norēķinu veidā. Pieteikumā tiek norādīts Norēķinu konts finansējuma saņemšanai.
3. Konkursa nolikums, projekta pieteikuma veidlapa, un cita ar Konkursu saistīta dokumentācija, pieejama Pārvaldes mājaslapā [www.pargauja.lv](http://www.pargauja.lv), sadaļā “Cēsu novada Pārgaujas apvienības pārvaldes projektu konkurss 2022”.
4. Jautājumos par Konkursa nolikumu, kā arī projekta pieteikuma sagatavošanu, sazināties ar Pārvaldes tūrisma organizatori Rudīte Vasili, (tel. 29464946, e-pasts: [rudite.vasile@cesunovads.lv](mailto:rudite.vasile@cesunovads.lv)).

**V Projektu izvērtēšanas kārtība un līgumu slēgšana**

1. Konkursam iesniegtos projektu pieteikumus un lēmumu par finansējuma saņēmējiem pieņem ar Cēsu novada Pārgaujas apvienības pārvaldes vadītāja v.i. rīkojumu izveidota Konkursa vērtēšanas komisija 4 cilvēku sastāvā. Konkursa vērtēšanas komisijai var tikt piesaistīti ārējie eksperti, kam ir atbilstoša vai nepieciešama kompetence attiecībā uz Konkursa nozari.
2. Komisija projektu pieteikumus vērtē pēc šādiem kritērijiem:  
   20.1. projekta nozīmīgums vietējās sabiedrības dzīves kvalitātes uzlabošanā (30%) no 0-30 punktiem;   
   20.2. vietējo iedzīvotāju un/vai projekta mērķgrupas iesaiste un līdzdalība projekta īstenošanā (20%) no 0-20 punktiem;   
   20.3. projekta oriģinalitāte (10%) no 0-10 punktiem;  
   20.4. projekta ilgtspēja vai devums ilgtspējīgā attīstībā (25%) no 0-25 punktiem;   
   20.5. projekta prezentācija (10%) no 0 – 10 punktiem;

20.6. citi aspekti atkarībā no iesniegto pieteikumu specifikas (5%) no 0 – 5 punktiem.

1. Komisijai ir tiesības pieprasīt, lai projekta pieteicējs precizē vai papildina informāciju par savu projekta pieteikumu, ja tas nepieciešams projektu pieteikumu vērtēšanai un salīdzināšanai, norādot termiņu, līdz kuram projekta pieteicējam jāsniedz atbilde. Pēc informācijas saņemšanas, Komisija projekta pieteikumu izskata atkārtoti.
2. Komisija, iepazinusies ar iesniegtajiem pieteikumiem, nosaka laiku, kad pretendenti klātienē sniegs sava projekta prezentāciju un atbildes uz Komisijas uzdotajiem jautājumiem.
3. Konkursa rezultāti tiks paziņoti līdz **2022. gada 25.maijam,** sazinoties ar projektu iesniedzējiem pa pieteikumā norādīto e-pastu vai tālruni. Konkursa rezultāti tiks publicēti arī Pārvaldes mājaslapā [www.pargauja.lv](http://www.pargauja.lv), sadaļā “Cēsu novada Pārgaujas apvienības pārvaldes projektu konkurss 2022”.
4. Ar apstiprināto projektu iesniedzējiem Pārvalde slēgs līgumu par projekta īstenošanu. Līguma forma atrodama Pārvaldes mājaslapā [www.pargauja.lv](http://www.pargauja.lv), sadaļā sadaļā “Cēsu novada Pārgaujas apvienības pārvaldes projektu konkurss 2022 *(3.Pielikums)\*.*
5. Pēc projekta īstenošanas Pārvaldē jāiesniedz noteiktas formas saturiskā un finanšu atskaite *(4.Pielikums)\** - drukātā veidā Pārvaldes klientu apkalpošanas centrā (adrese: „Iktes”, Stalbe, Stalbes pag., Cēsu nov., LV4151), atskaites elektroniskā versija *(teksts: PDF fails, Foto: JPG fails)* jānosūta uz elektroniskā pasta adresi [pargauja@cesunovads.lv](mailto:pargauja@cesunovads.lv), pievienojot atskaitei grāmatvedības dokumentu oriģinālu kopijas (rēķinus, čekus, kvītis, līgumus, pieņemšanas - nodošanas aktus u.c.).
6. Vienlaikus ar saturisko un finanšu atskaiti elektroniski uz [pargauja@cesunovads.lv](mailto:pargauja@cesunovads.lv) jānosūta arī projekta fotogrāfijas *(JPG fails)* un īss brīvas formas apraksts par projekta īstenošanu, kas paredzēts ievietošanai Pārvaldes mājaslapā un sociālajos tīklos, kā arī Cēsu novada pašvaldības mājas lapā un informatīvajā izdevumā “Cēsu Novada Vēstis”.
7. Visām projekta īstenošanā paredzētajām aktivitātēm jābūt pabeigtām **līdz 01.11.2022.** Atskaite jāiesniedz 10 dienu laikā pēc projekta īstenošanas. Ja projekta iesniedzējs nespēj norādītajā laikā realizēt projektu, drīkst lūgt projekta termiņa pagarinājumu, sazinoties ar Pārvaldes tūrisma organizatori Rudīti Vasili (tel. 29464946, e-pasts: [rudite.vasile@cesunovads.lv](mailto:rudite.vasile@cesunovads.lv)).
8. Ja projekts netiek īstenots vispār, jāveic saņemtā finansējuma atmaksa, savstarpēji laikus vienojoties par saņemtā finansējuma atgriešanas kārtību un laiku.

**\*Piezīme:** Konkursa nolikuma pielikumi pieejami *Word* formātā Cēsu novada Pārgaujas apvienības pārvaldes mājaslapā [www.pargauja.lv](http://www.pargauja.lv) – sadaļā “Cēsu novada Pārgaujas apvienības pārvaldes projektu konkurss 2022”

Cēsu novada domes priekšsēdētājs J.Rozenbergs

DOKUMENTS PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU